हम बड़े-बड़े दावे करने वालों में से नहीं हैं. हम दावा छोटा करते हैं और काम बड़ी चीजों के लिए करते हैं. बड़े-बड़े दावे करने वाले इस वक्त देश की सत्ता में बैठे हैं. जो लोग सत्ता में बैठते हैं उन्हें बड़े-बड़े दावे करना बंद करना चाहिए और वास्तव में कुछ करना चाहिए. जैसे डॉ. मनमोहन सिंह, लाल बहादुर शास्त्री, पीवी नरसिम्हा राव और पंडित जवाहरलाल नेहरू...बहुत कम बात करते थे लेकिन बहुत बड़ा काम करते थे. करीब 10 साल से जो सत्ता में लोग हैं, इनको बड़े लोगों से सीखना चाहिए. लेकिन यह ठीक है, सबका अपना स्वभाव होता है. जब 2024 में हमारी सरकार सत्ता में आएगी तो हमारा मंत्र होगा कम बातें और ज्यादा काम करें.